**MENIČNI IZRAZI**

* **addiritura menica** – menica, ki se izda v regresnem postopku in je trasirana neposredno na regresata, od katerega zahtevamo plačilo
* **adresa** – menični naslov; oseba, imenovana v menici, ki naj se vpraša, ali bi sprejela ali plačala menico, da se ji reši čast, da ne bi prišla v silo
* **adresant** – kdor pozove na plačilo za čast (naslovitelj)
* **adresat** – oseba, ki je pozvana na plačilo za čast (naslovljenec, rezervni trasat)
* **akcept** – pisna izjava trasata, daje sprejel poziv na plačilo menične vsote, kar potrdi s podpisom na menici (navadno levo poprek menice)
* **akcept za čast** – zaveza intervenienta, da bo plača menico, če je v menici imenovani plačnik ob dospelosti ne bi plačal v celoti ali delno – solidarna zaveza
* **akceptant – sprejemnik** – trasat, ki sprejme poziv na plačilo menice in to potrdi na menici s svojim podpisom. S podpisom menice postane trasat glavni menični dolžnik
* **akceptirana menica** – menica s trasatovim podpisom
* **akceptni kredit** – dajo banke strankam s tem, da akceptirajo njihove menice. Z bančnim akceptom menice v poslovnem svetu pridobijo vrednost, ker postanejo sposobne za diskotiranje
* **aktivna in pasivna menična sposobnost** – sposobnost pridobiti menične pravice in prevzeti menične obveznosti
* **alonža** – list papirja, ki se prilepi menici, če zmanjka prostora za indosamente
* **amortizacija** – postopek za razglasitev menice, ki je prešla (bila je izgubljena, ukradena, uničena…), za neveljavno; sodna odločba o amortizaciji nadomesti prešlo menico, iz obveznosti izpadejo v takem primeru indosanti in avalisti
* **analfabet** – daje menične izjave lahko z znakom, ki ga mora overoviti sodišče
* **anomalno nasledstvo – sukcesija** – vsak drugačen prehod meničnih pravic, razen z indosamentom
* **asignacija** – nakaznica, pisni nalog, s katerim poziva ena oseba drugo, da izplača neki tretji osebi določeno vsoto denarja
* **asignant** – tisti, ki izstavi asignacijo
* **asignat** – oseba, ki je pozvana, da plača znesek, naveden v asignaciji
* **asignator** – oseba v katere korist je bila izstavljena asignacija
* **aval** – menično poroštvo za plačilo meničnega dolga
* **avalist** – menični porok, ki odgovarja tako kot tisti, za katerega jamči
* **avalirana menica** – menica s podpisom avalista – poroka
* **bagatelna menica** – menični znesek ne presega 5 sit
* **bianko akcept** – podpis na menici, na kateri še manjkajo bistvene sestavine
* **bianko menica** – listina, ki ob izdaji nima bistvenih sestavin in se izroči imetniku s pooblastilom, da jo bo kasneje izpolnil skladno s sporazumom: razlikovati je treba menice, ki se izdajo namenoma ali po pomoti kot popolne menice
* **cambio** – it. menica
* **campsor** – srednjeveški menjalec denarja, ki je tudi kupoval in prodajal menice
* **cesija** – izjava, s katero se odstopa kaka terjatev
* **cedent** – tisti, ki izvrši cesijo
* **cesionar** – tisti, v katerega korist se izvrši cesija
* **cessio legis** – zakonski odstop
* **cirkulacijska funkcija indosamenta** – z indosamentom postane menica sredstvo kroženja, z njim jo lahko prenašamo, razen če vsebuje »rekta klavzulo«
* **cirkulacijska funkcija menice –** menica kot taka je prenosljiva in rabi zato kot denarno nadomestilo
* **čas akcepta menice –** mora biti naveden samo pri povpoglednicah
* **čas izdaje menice –** bistvena menična sestavina
* **čas obtoka menice –** čas od dneva izdaje do dneva dospelosti menice
* **častno plačilo –** plačilo menice v sili po honorantu ali intervenientu (le proti izročitvi protesta in menice z ugotovitvijo, da je trasat odklonil plačilo)
* **dan akcepta menice –** dan akcepta je treba navesti le pri povpoglednici zaradi določitve dospelosti
* **dan izdaje menice –** bistvena menična sestavina (zaradi dospelosti, prezentacije, preložitve v plačilo)
* **dan protesta menice –** dan, ko je bila menica protestirana; to je lahko dan odklonitve kake menične obveznosti ali pa eden izmed dveh delavnikov, ki prideta takoj za njim
* **datiran kacept in datiranje akcepta –** akcept, ki nosi datum, kar je potrebno le pri povpoglednicah
* **deliberacijski rok .** enodnevni odlog za premislek, ko trasat zahteva, da se mu predloži menica v akcept še enkrat naslednji dan po prvi predložitvi
* **delni akcept –** zaradi varovanja regresnih pravic je potreben protest za neakceptirani del
* **delni regres –** regres za ostali del meničnega dolga, če je plačal menični zavezanec samo del dolga
* **deponiranje menične vsote pri sodišču** – če menični upnik na dan dospelosti ne zahteva plačila menice
* **depotne – založne menice –** menice, ki jih polagamo kot kavcijo; navadno so akceptirane od banke in vsebujejo rekta klavzulo
* **detentor –** kdor ima menico v rokah
* **deviza, devizna menica –** menica, ki se glasi na tujo valuto; tudi dolg ali terjatev v tujini
* **direktna menica –** menica, ki jo remitira trasant za svoj račun
* **direktna rimesa –** menica, ki jo predloži remitent dolžniku v plačilo
* **direktna trasa –** trasant izda menico za svoj račun
* **diskont – eskont** – obresti, ki se odbijejo pri prodaji menice
* **diskontna mera** – obrestna mera, po kateri se diskontirajo menice
* **diskontna nota** – pismo, s katerim se pošlje banki menica v diskontiranje
* **diskontne rimese** – menice, izročene banki v diskontiranje
* **diskontni kredit** – bančni kredit v diskontirane menice
* **distančne menice** – trasat in trasat bivata v različnih krajih
* **dokumentirana trata** – prekomorska trata z raznimi listinami (nakladalni list, zavarovalne police, fakture); po plačilu take trate se lahko z listinami dvigne poslano blago
* **dolgoročne menice** – menice, ki zapadejo določen daljši čas po izdaji
* **domicil** – plačilni kraj menice, ki je različen od kraja, ki je razviden iz menice kot kraj trasatovega bivališča
* **domiciliat** – oseba, ki naj plača menico za trasata (različna od trasanta), ni niti menični dolžnik niti upnik
* **domiciliant –** oseba, ki zapiše, da je treba plačati menico v nekem kraju ali pri neki osebi
* **domicilirana menica –** menica, plačljiva pri tretji osebi bodisi v trasatovem prebivališču bodisi v drugem kraju
* **dospelost –** dan, ko je treba menico plačati
* **dospelost povpoglednice –** če ni datiranega akcepta, se šteje za dan akcepta dan, ko je bila menica protestirana
* **druga menica –** dvojnik menice
* **eskont - diskont** – prodaja ali nakup menice pred zapadlostjo
* **eskontne obresti** – obresti, ki jih banka odšteje pri nakupu menice (tudi diskontne)
* **eskontirati menico** – odkupiti menico
* **falsus prokurator** – namišljeni zastopnik (če se podpiše na menici, je zavezan sam)
* **fiduciarni indosament** – indosant pooblasti indosatarja, da unovči menico; ta indosament ni razviden iz meničnega besedila; menico uveljavlja indosatar v svojem imenu, in ne za svoj račun
* **fiksna menica** – dnevnica
* **finančna menica –** trasant ne dobi od trasata nobene protivrednosti; menica rabi samo zato, da se pride npr. z diskontiranjem do denarja
* **formalna menična strogost –** v pospešenem in skrajšanem sodnem postopku
* **funkcije v indosamentu –** cirkulacijska, varnostna in legitimacijska
* **garancijska funkcija indosamenta –** vsi sopodpisniki menice jamčijo za plačilo menice
* **garant –** porok, avalist
* **girant (žirant) –** indosant
* **giratar (žiratar) –** indosatar